మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
భారత బ్యాట్స్‌మెన్ ‘ఔట్’‌ని ద్వేషిస్తున్నారు..!
‘సిరీస్‌లో ముగిసిన మూడు వన్డేల్లోనూ న్యూజిలాండ్ జట్టు అత్యుత్తమంగా ఆడింది. కానీ.. వరుసగా పరాజయాలు ఎదురవడం నిరాశ కలిగిస్తోంది. మ్యాచ్‌లో భారత బ్యాట్స్‌మెన్ ఔటవ్వడాన్ని ద్వేషిస్తున్నారు. కానీ..? -శాంట్నర్
Samayam Telugu | Updated:
Jan 30, 2019, 05:52PM IST
భారత బ్యాట్స్‌మెన్ వికెట్లు పడగొట్టాలంటే శ్రమించాల్సి వస్తోందని న్యూజిలాండ్ జట్టు స్పిన్నర్ మిచెల్ శాంట్నర్ ఆవేదన వ్యక్తం చేశాడు. న్యూజిలాండ్ గడ్డపై హ్యాట్రిక్ విజయాల్ని అందుకున్న భారత్ జట్టు ఐదు వన్డేల సిరీస్‌‌ని రెండు వన్డేలు మిగిలి ఉండగానే 3-0తో చేజిక్కించుకున్న విషయం తెలిసిందే. ఇక నాలుగో వన్డే హామిల్టన్ వేదికగా గురువారం ఉదయం 7.30 నుంచి ప్రారంభంకానుండగా.. ఈరోజు మీడియాతో శాంట్నర్ మాట్లాడాడు.
బ్యాటింగ్, బౌలింగ్‌తో పాటు ఫీల్డింగ్‌లోనూ మెరుగ్గా రాణిస్తున్న టీమిండియా.. నేపియర్ వేదికగా జరిగిన తొలి వన్డేలో 8 వికెట్ల తేడాతో, ఆ తర్వాత రెండో వన్డేలో 90 పరుగులు తేడాతో, మూడో వన్డేలో 7 వికెట్ల తేడాతో విజయాన్ని అందుకుంది. దీంతో.. ఇప్పటికే సిరీస్ చేజార్చుకున్న న్యూజిలాండ్.. కనీసం చివరి రెండు వన్డేల్లోనైనా గెలిచి సొంతగడ్డపై పరువు నిలుపుకోవాలని ఆశిస్తోంది.